CELEX: 32021D1787
Language: sl
Date: 2021-10-05 00:00:00
Title: Sklep Sveta (EU) 2021/1787 z dne 5. oktobra 2021 o stališču, ki se v imenu Evropske unije zastopa v Mednarodnem svetu za žito v zvezi s spremembo opredelitve „zrnja“ ali „zrn“ Konvencije o trgovanju z žitom iz leta 1995

11.10.2021   
               
               
                  SL
               
               
                  Uradni list Evropske unije
               
               
                  L 359/103
               
            
         SKLEP SVETA (EU) 2021/1787
         z dne 5. oktobra 2021
         o stališču, ki se v imenu Evropske unije zastopa v Mednarodnem svetu za žito v zvezi s spremembo opredelitve „zrnja“ ali „zrn“ Konvencije o trgovanju z žitom iz leta 1995
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Konvencijo o trgovanju z žitom iz leta 1995 (v nadaljevanju besedila: Konvencija) je Unija sklenila s Sklepom Sveta 96/88/ES (1), veljati pa je začela 1. julija 1995.
                  
               
                     (2)
                  
                  
                     V členu 2(1), točka (e), Konvencije je opredeljen pomen izraza „zrnje“ ali „zrna“ za namene Konvencije. Članice Mednarodnega sveta za žito se lahko odločijo, da spremenijo to opredelitev v skladu s členom 32 Konvencije.
                  
               
                     (3)
                  
                  
                     Sekretariat Mednarodnega sveta za žito je 14. maja 2021 predlagal, da se v opredelitev „zrnja“ ali „zrn“ iz člena 2(1), točka (e), Konvencije vključijo stročnice z učinkom od 1. novembra 2021. V skladu s tem predlogom se „leča, suhi grah, čičerika, suhi fižol, druge stročnice in njihovi proizvodi vključijo v opredelitev ‚zrnja‘ ali ‚zrn‘ iz člena 2(1), točka (e), Konvencije o trgovanju z žitom iz leta 1995“.
                  
               
                     (4)
                  
                  
                     V skladu z Opredelitvijo in kategorijami primarnih proizvodov (osnutek), 1994, Organizacije za prehrano in kmetijstvo Združenih narodov so „[s]tročnice […] enoletne rastline, ki v stroku obrodijo od enega do 12 zrn ali semen različne velikosti, oblike in barve. Uporabljajo se tako za živila kot za krmo.“.
                  
               
                     (5)
                  
                  
                     Primerno je določiti stališče, ki se v imenu Unije zastopa v Mednarodnem svetu za žito v zvezi s spremembo opredelitve „zrnja“ ali „zrn“ iz Konvencije, saj je razširitev obsega proizvodov Mednarodnega sveta za žito z vključitvijo stročnic v opredelitev „zrnja“ ali „zrn“ v interesu Unije –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v Mednarodnem svetu za žito, je, da se glasuje za spremembo člena 2(1), točka (e), Konvencije o trgovanju z žitom, tako da se v opredelitev „zrnja“ ali „zrn“ vključijo stročnice v skladu s predlogom, ki ga je 14. maja 2021 predložil sekretariat Mednarodnega sveta za žito.
         
         
            Člen 2
            Ta sklep začne veljati na dan sprejetja.
         
         
            V Luxembourgu, 5. oktobra 2021
            
               
                  Za Svet
               
               
                  predsednik
               
               A. ŠIRCELJ
            
         
         
            (1)  Sklep Sveta 96/88/ES z dne 19. decembra 1995 o odobritvi Konvencije o trgovanju z žitom in Konvencije o pomoči v hrani, ki sestavljata Mednarodni sporazum o žitu iz leta 1995, s strani Evropske skupnosti (UL L 21, 27.1.1996, str. 47).